Her til morgen holder Greenpeace fortsat blokaden, der startede i går. Natten til fredag forsøgte det mindste tankskib igen at lægge sig op på siden af supertankeren Pertamina Prime for at gennemføre omladningen af olien. Kampagnechef for Greenpeace, Sune Scheller, lå i en redningsbåd på siden af det 300 meter lange tankskib, da lodsen ombord den græske olietanker, Seaoath, forsøgte at få aktivisterne til at flytte sig. Lodsen forklarede for aktivisterne, at det ville være for farligt at blive på siden af supertankeren. - It will be very unsafe for you when we do the approach, siger lodsen. Hvortil Sune Scheller svarer, at de er i gang med en fredelig protest: - I copy your message. We are conducting a peaceful protest and we will keep our position on starboard side of the Pertamina Prime, siger han. Diskussionen mellem de to fortsætter frem og tilbage, men aktivisterne fra Greenpeace nægter at flytte sig. - I strongly advise you not to procede. We are four people in small inflated boats, siger Sune Scheller. Men lodsen advarer aktivisterne, at det er deres sidste chance for at flytte sig: -  And I will strongly advise you to get on the way so that we can continue our peaceful operation. This is your last chance, svarer lodsen. Hør samtalen i toppen af artiklen.

Opsummering:
I nat forsøgte olietankerne ud for Frederikshavn igen at gennemføre den såkaldte ship-to-ship operation, hvor 100.000 tons olie skal omlades fra et tankskib til en supertanker.